Lav et referat af nedenstående tekst:

Tekst:
I dag er dagen derpå, efter der mandag udbrød brand på Farsø Efterskole. En hel bygning med fire værelser der indtil nu har huset otte elever, er blevet skadet af branden, og derfor har nogle elever i nat sovet i skolens hal eller i skolens dagligstue. Det fortæller forstander Anette Smed til TV2 Nord. - Vi var rundt at putte eleverne i går aftes, og vi havde en krisepsykolog herud, som eleverne kunne snakke med. Så der blev krammet og snakket, og da, der var ro på, gik vi i seng, fortæller hun. Påvirker alle klassetrin Forstanderen kender endnu ikke årsagen til branden, det arbejder Nordjyllands Politi på at opklare. I stedet har hun travlt med at få orden på sagerne. Det er nemlig en hel bygning med fire soveværelser til otte elever, der har lidt skade under branden. - Dagens arbejde bliver at finde ud af, hvad vi skal gøre med eleverne og finde ud af hvilke af deres ejendele, der er gået tabt, og hvad der kan reddes, siger hun. Eleverne på de fire værelser er både drenge og piger, og der er elever fra 8.-10. klassetrin. Ingen elever var i fare, da efterskolen brændte. Gik ikke i panik Det var sent om eftermiddagen mandag, at branden udbrød på et af værelserne. Eleverne blev hurtigt evakueret, og ambulancefolkene tjekkede, at ingen af eleverne havde taget skade fra røgen. - Vi sidder tilbage og tænker: "Godt gået". Både elever og lærerer strømmede til for at hjælpe hinanden, og myndighederne sørgede for, at vi var i trygge hænder. Vi var på intet tidspunkt sådan rigtig i panik, fortæller forstander Anette Smed.

Referat:
Mandag gik der ild i et værelse på Farsø Efterskole. Branden spredte sig, og fire værelser med plads til otte elever er nu ødelagt.